laion/Wikipedia-Exotic huggingface dataset:
דב צמיר

דב צמיר (ברנרדו צימרינג) (25 ביולי 1927 – 8 באפריל 2016) היה מנהיג תנועת הבונים דרור בברזיל, ממקימי קיבוץ ברור חיל של יוצאי ברזיל. מזכיר פנים של התנועה הקיבוצית; ראש מחלקת ההסברה של מפלגת העבודה (1973-1977); יועץ של ראש הממשלה יצחק רבין. צמיר השפיע על מאות צעירים לעזוב את ברזיל, לעלות לישראל ולהצטרף לקיבוץ ברור חיל. דב צמיר נולד בבית של סבו, אביו אמו, זאב גולדמן ב-1927 בחלם. כשהיה בן שנתיים אביו היגר לברזיל בחיפוש פרנסה. הוא המשיך לחיות בבית הסבא עד פטירתו ב-1933. לדב היה קשר עם משפחתו הרחבה, לפחות פעמיים בשנה היה נוסע לדודה בלובלין ולדוד בעיירה זמושץ'. הסבא מצד אביו, אהרון צימרינג חיי עם משפחתו הענפה בעיירה אחרת, פיאסקי, איפה הוא נהג להגיע לימים הנוראים. דב ציין שהסבא, זאב גולדמן, היה הדמות המרכזית בחייו ואליו הוא הרגיש קרוב מאוד בתקופות קשות בחייו. סבו היה חסיד טריסק שנסע לקבל ברכה כמה ימים לפני הנסיעה של אביו לברזיל. למרות זאת בבית לא הייתה חוויה יהודית שורשית עם תפילות, ביקור בבית כנסת וב"ס יהודי. לדבריו הדבר פגע בו כשנחשף להשפעה החזקה והסוחפת ושל התרבות הברזילאית המטמיעה. שנים ראשונות: בתחילת 1934, בגיל 7, היגר עם אמו לעיר סנטוס שבברזיל, לשם נסע אביו מספר שנים קודם לכן בחיפוש פרנסה. דב מציין שהוא לא גדל בבית בלי חוויה יהודית שורשית, תפילות, ביקורים בבית כנסת ולימוד בבית ספר יהודי; לדבריו הוא דיבר פולנית ושמע יידיש; רוסית דיברו בבית כשלא רצו שהילדים יבינו. בברזיל המאבק העיקרי היה בבית הספר - תוך שנה הוא למד פורטוגזית, רכש מספיק יידיש לתקשורת בבית ושכח לגמרי את הפולנית. בברזיל הקושי הגדול בתחילה היה המפגש עם אביו: להתרגל לסמכותו בבית בצד הגעגועים הגדולים לחיים אצל הסב- איתו היה לו קשר מיוחד ושתדיר היה מופיע בחלומותיו. בסוף שנות הארבעים הנהיג את תנועת דרור בברזיל במסגרתה איחד קבוצות נוער מערים שונות לתנועה אחת שמרכזה בסאו פאולו. יזם את הסמינר ההיסטורי בלאפה ב-1 במאי 1950, בו מהחברים בתנועה החליטו לעזוב את לימודיהם האקדמיים כדי לעלות לישראל. סמינר זה היווה נקודת מפנה בפעילות של תנועת דרור, ובעקבותיו החלו לעלות לישראל גרעינים במשך כעשור. דב הצליח לנתב את הגרעינים להצטרף לקיבוץ ברור חיל, שהוקם על ידי התנועה ממצרים ב-1948, שעם הזמן הפך לקיבוץ בעל רוב מוחלט של יוצאי ברזיל. במהלך הזמן עלו לברור חיל מעל ל-1,000 צעירים שמתוכם נשארו מספר מאות בקיבוץ כשרוב האחרים המשיכו למקומות אחרים בארץ. נפטר בשנת 2016 בברור חיל, ונקבר בבית העלמין בקיבוץ לצד אשתו לאה, שנפטרה שלוש שנים לפניו. Avraham Milgram (Org.), As encruzilhadas no caminho, Fragmentos de Memórias, Rio de Janeiro: Imago, 2010, עמ' 27 - 47 זיגה (אביתר) פריזל, למה עזבנו הלימודים, ספר "ברור חיל"
U7 (הרכבת התחתית של ברלין)

קו U7 הוא אחד מקווי הרכבת התחתית של ברלין. בקו זה, שאורכו 31.8 קילומטרים (בין רטהאוס שפנדאו לרודו), פועלות 40 תחנות. קו זה הוא הארוך בקווי הרכבת התחתית בברלין, ומסלולו הוא כולו מתחת לקרקע. הקו מחבר את רובע שפנדאו עם רודו (אנ'), וחולף ברובע נויקלן. הרכבת התחתית של ברלין מדיה וקבצים בנושא U7 בוויקישיתוף אתר האינטרנט הרשמי של U7 (בגרמנית) אתר האינטרנט הרשמי של U7 ערך זה הוא קצרמר בנושא רכבות. אתם מוזמנים לתרום לוויקיפדיה ולהרחיב אותו.
U8 (הרכבת התחתית של ברלין)

קו U8 הוא אחד מקווי הרכבת התחתית של ברלין. בקו זה, שאורכו 18.1 קילומטרים (בין ויטנאו להרמנשטראסה), פועלות 24 תחנות. הרכבת התחתית של ברלין מדיה וקבצים בנושא U8 בוויקישיתוף אתר האינטרנט הרשמי של U8 (בגרמנית) אתר האינטרנט הרשמי של U8 ערך זה הוא קצרמר בנושא רכבות. אתם מוזמנים לתרום לוויקיפדיה ולהרחיב אותו.
U9 (הרכבת התחתית של ברלין)

קו U9 הוא אחד מקווי הרכבת התחתית של ברלין. בקו זה, שאורכו 12.5 קילומטרים (בין רטהאוס שטגליץ לאוסלואֶר שטראסה), פועלות 18 תחנות. הרכבת התחתית של ברלין מדיה וקבצים בנושא U9 בוויקישיתוף אתר האינטרנט הרשמי של U9 (בגרמנית) אתר האינטרנט הרשמי של U9 ערך זה הוא קצרמר בנושא רכבות. אתם מוזמנים לתרום לוויקיפדיה ולהרחיב אותו.
יטבתה (אתר מקראי)

יָטְבָתָה הוא שמו של אזור הנזכר במקרא כאחת מתחנותיהם של בני ישראל במהלך נדודיהם במדבר. על פי המקורות פירוש שמה - "הארץ הטובה". יטבתה נזכרת פעמיים בתנ"ך, שתיהן בהקשר של תחנות בני ישראל במדבר. הפעם הראשונה היא בספר במדבר: ”וַיִּסְעוּ מֵחֹר הַגִּדְגָּד וַיַּחֲנוּ בְּיָטְבָתָה. וַיִּסְעוּ מִיָּטְבָתָה וַיַּחֲנוּ בְּעַבְרֹנָה.” בספר דברים ישנו תיאור מפורט מעט יותר:”מִשָּׁם נָסְעוּ הַגֻּדְגֹּדָה וּמִן הַגֻּדְגֹּדָה יָטְבָתָה אֶרֶץ נַחֲלֵי מָיִם.” על פי המסופר בספר דברים, "בעת ההיא" (כנראה בזמן החניה ביטבתה), הפריד אלוהים בין בני שבט לוי לשאר השבטים. התיאור של יטבתה כ"ארץ נחלי מים", מקשה על החוקרים המנסים לאתר את מיקומו המודרני של האתר. הלא בכל דרכם של בני ישראל במדבר לא נמצאו נחלי מים מרובים. עם זאת, בספר במדבר נאמר שלאחר שנסעו מיטבתה המשיכו לעברונה, ולאחר מכן לעציון גבר. עציון גבר זוהתה בידי חלק מהחוקרים עם תל אל ח'ליפה, בין אילת לעקבה בתחומי ירדן. אם הטענה נכונה, הרי שהיא מצמצמת את טווח החיפושים אחרי יטבתה. לדעת חלק מהחוקרים, הנסמכים על הטענה הנזכרת לעיל, יטבתה מזוהה עם "סבח'ת א-טאבה", הנמצאת כ-35 ק"מ מהמיקום המשוער של עציון גבר ושבה ישנו מעיין בשם "עין א-טאבה", המתאים לתיאור של "ארץ נחלי מים". חפירות שנערכו באזור אכן חשפו שרידים של יישוב. סברה נוספת מזהה את יטבתה עם "עין ע'צ'יאן" (עין רדיאן) הסמוכה לקיבוץ יטבתה, וסברה אחרת עם "ואדי א-טאבה", גם כן מקומות עשירים במים יחסית. עם זאת, חפירות שנערכו בשני האתרים לא חשפו שרידים המתאימים לתקופה. ספר במדבר, פרק ל"ג, פסוקים ל"ג–ל"ד ספר דברים, פרק י', פסוק ז' ספר דברים, פרק י', פסוק ח' אנציקלופדיה מקראית - אוצר הידיעות של המקרא ותקופתו, כרך ג', עמ' 673. ספר במדבר, פרק ל"ג, פסוק ל"ה 29°32′46″N 34°58′53″E﻿ / ﻿29.546095°N 34.981319°E﻿ / 29.546095; 34.981319 בנו רותנברג, תגליות סיני, הוצאת מסדה, 1958, עמ' 174-170. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
ערפדים מדומים

ערפדים מדומים (שם מדעי: Megadermatidae) הם משפחה של עטלפים אוכלי חרקים מסדרת העטלפים החיים באפריקה, דרום אסיה ואוסטרליה. כפי שמרמז שמם בלטינית, בני משפחה זו בעלי גוף גדול יחסית לתת-סדרתם, יש להם עיטור עלה אפי בולט והם אוכלי בשר. אפם בעל זיז קרני והם בעלי שיניים חדות כתער. הם קרובים רחוקים של הזיזפיים – משפחתם של עטלפי הערפד. מקור השם, בתפיסה המוטעית שרווחה בעבר לפיה הם ניזונים מדם. בסוג זה 5 סוגים ו-6 מינים. כמו רוב העטלפים, רוב בני המשפחה הם כנראה אוכלי חרקים בלבד, אולם חלקם ניזונים גם מדו-חיים ובעלי חוליות קטנים, ואף מעטלפים אחרים. משפחה: ערפדים מדומים (Megadermatidae) סוג: ערפד מדומה (Megaderma) מין: ערפד מדומה זוטר (Megaderma spasma) מין: ערפד מדומה גדול (Megaderma lyra) סוג ומין יחיד: ערפד מדומה אף-דיסק (Eudiscoderma thongareeae) סוג ומין יחיד: ערפד מדומה אף-לב (Cardioderma cor) סוג ומין יחיד: ערפד מדומה צהוב-כנף (Lavia frons) סוג ומין יחיד: עטלף רפאים (Macroderma gigas) מדיה וקבצים בנושא ערפדים מדומים בוויקישיתוף ערפדים מדומים, באתר ITIS (באנגלית) ערפדים מדומים, באתר NCBI (באנגלית) ערפדים מדומים, באתר Animal Diversity Web (באנגלית) ערפדים מדומים, באתר האנציקלופדיה של החיים (באנגלית) ערפדים מדומים, באתר GBIF (באנגלית) Smithsonian Magazine, Rachel Nuwer, The World’s Carnivorous Bats Are Emerging From the Dark, Smithsonian Magazine
פורפטריים

פורפטריים (שם מדעי: Furipteridae) הם משפחה של עטלפי חרקים מסדרת העטלפים. עטלפים אלו חיים בטבע באמריקה הדרומית וגם באמריקה המרכזית. הם מזוהים בחסרונו של אגודל בכפות ידיהם מכילות הכנפיים וכן בעלי אוזניים רחבות. הראש שעיר והאף קטן. הם חיים במגוון בתי גידול, אך מקננים ושוהים במשך היום במערות. הם ניזונים מציד חרקים לילי, אותם הם קולטים באיכון הד. במשפחה זו שני מינים בלבד, כל אחד מהם יחידי בסוגו: סוג ומין יחיד: עטלף עשון (Amorphochilus schnablii) סוג ומין יחיד: עטלף חסר-אגודל (Furipterus horrens) מדיה וקבצים בנושא פורפטריים בוויקישיתוף פורפטריים, באתר ITIS (באנגלית) פורפטריים, באתר NCBI (באנגלית) פורפטריים, באתר Animal Diversity Web (באנגלית) פורפטריים, באתר האנציקלופדיה של החיים (באנגלית) פורפטריים, באתר GBIF (באנגלית) פורפטריים, באתר אנציקלופדיה בריטניקה (באנגלית)
ריאד מרוקאי

ריאד מרוקאי (בערבית מרוקאית: رياض, תעתיק מדויק: "ריאץ'", פירוש: "גן". נקרא גם: "ראודה" روضة) הוא סוג של חצר פנימית (לעיתים גם ללא גג לצורך כניסת אור ואוורור) עם גינה הכוללת מזרקה, מעיין, או מפל מים, לעיתים יכלול גם בריכת שחיה. זהו פרט באדריכלות המרוקאית המצוי בבתים פרטיים או בארמונות ברחבי מרוקו. הריאד מוקפת בדרך כלל קשתות, כאשר מעליה מצוי לעיתים קרובות פתח אוורור ובמרכזה מצויים לעיתים מזרקה שלעיתים גם כוללת "עלי פרחים" בתוכה או בריכה המשמשת בתור בריכת שחייה או בריכה להשקיית גינות הכוללת לעיתים גם עששיות מרוקאיות בתור תאורה. חצר טיפוסית מרוקאית כוללת גם גינה או צמחייה סביב לבריכה או למזרקה. לעיתים קרובות המזרקה משמשת גם בתור מפל עבור הבריכה. במרוקו ריאד משמש בתור תחליף לסלון או פינת אוכל והוא משמש את האורחים הבאים להתארח. ישנם גם בניינים עם קומות שלהם יש חצר טיפוסית של ריאד המשמשת עבור כל הבניין. עבור המטיילים או התיירים המבקרים במרוקו גם בתי מלון או בתי הארחה מכונים לפעמים בשם: "ריאד". כאשר המוסלמים כבשו את העיר הרומית העתיקה ווליביליס והשתמשו בחלק מחורבותיה לבנייה כגון: "שער מנסור" במקנס היא נתנה את הרעיון של הריאד בתקופת השושלת האידריסית. לאחר מכן בתקופה מאוחרת בתקופת שושלת המוראביטון כאשר המוסלמים כבשו את ספרד במאה ה-11 נשלחו אמנים מוסלמים, נוצרים ויהודים מספרד למרוקו כדי להתחיל לשפץ ערים הרוסות, האדריכלות האנדלוסית הספרדית (כגון: העיצוב של "ארמון אלהמברה") שהיא כללה חצר פנימית עם גינה ועם מזרקות סיפקה את הרעיון להקמת רעיון מקביל במרוקו של חצרות ריאד. מדיה וקבצים בנושא ריאד מרוקאי בוויקישיתוף אומנות הריאד המרוקאי באתר "Metropolismag"
אדגר לונגו

אדגר צ'אגווה לונגו (באנגלית: Edgar Chagwa Lungu, נולד ב-11 בנובמבר 1956 בנדולה, מחוז קופרבלט) הוא פוליטיקאי זמבי, שכיהן ב-25 בינואר 2015 - 24 באוגוסט 2021 כ-נשיא זמביה השישי. מוצאו בקבוצה האתנית נסנגה. הוא עורך דין וקצין בהכשרתו. אדגר לונגו נולד בשנת 1956 בבית החולים נדולה במחוז קופרבלט, בשטח זמביה של ימינו, אז במושבה רודזיה הצפונית וגדל בפרבר צ'ימוומווה של העיר קיטווה. אחרי לימודי תיכון במוקובה, סיים אדגר לונגו בשנת 1981 תואר ראשון במשפטים באוניברסיטת זמביה. בנוסף עשה קריירה צבאית וסיים לימודים ואימונים במכללה הצבאית MILTEZ ‏ (Military Establishment of Zambia) בקאבווה. עבד בתחום עריכת הדין במשרד המשפטים, בתעשיית הנחושת ZCCC‏ (Zambia Consolidated Copper Mines) ובבנק ברקליס בזמביה. בשנת 1983 זכה בהסמכה כעורך דין מהמכון לחינוך משפטי מתקדם של זמביה ZIALE. עבד בהמשך במשרד עורכי הדין אנדרה מאסייה ושו'. הוא הצטיין בכמה פרשות משפטיות מפורסמות כולל תביעת הפיצויים של 30 משפחות של קורבנות תאונת המטוס של חברת גבון אייר משנת 1993. אחרי שהיה פעיל בעבר במפלגה המאוחדת למען פיתוח לאומי UPND, בשנת 2001 הצטרף לחזית הפטריוטית, PF, מפלגה חדשה בראשות מייקל סאטה. בשנת 2011 הצליח (אחרי כישלון בבחירות הקודמות) להיבחר כחבר בפרלמנט מטעם המחוז צ'וואמה. בעקבות ניצחונו של סאטה בבחירות לנשיאות בשנת 2011 כיהן לונגו כשר הפנים ובתוקף תפקידו נקט באמצעי דיכוי כלפי הומוסקסואלים בארצו. בשנים 2013–2015 כיהן כשר המשפטים ושר ההגנה. אחרי מות הנשיא מייקל סאטה באוקטובר 2014 ותקופת הנשיאות הזמנית של סגן הנשיא ד"ר גאי סקוט, ניסה האחרון להחליש את מעמדו של לונגו ולהדיח אותו מתפקיד מנהיג המפלגה PF. בין היתר נבדקו שמועות לפיהן הוריו של לונגו לא היו ילידי זמביה (צפון רודזיה) אלא ילידי ניאסלנד, מלאווי של ימינו, שמועות שהופרכו. כמו כן נפוצו שמועות שהוכחשו על ידו, על מצב בריאותו - על היותו חולה סוכרת ומכור לאלכוהול. בסופו של דבר הצליח לונגו לשמור על מעמדו כמנהיג המפלגה וניצח בבחירות לנשיאות שהתקיימו ב-24 בינואר 2015 מול יריבו מ-UPND, מגדל הבקר המיליונר הקאינדה היצ'ילמה, עם 48,33% מהקולות מול 46,67%. נכנס לתפקיד הנשיא ב-9 בפברואר 2015. בטקס השבעתו נכחו ראשי מדינה רבים. אינונגה ווינה נבחרה על ידו כסגן נשיא, האישה הראשונה שכיהנה בזמביה בתפקיד זה. אדגר לונגו הגיע לשלטון בתקופה של משבר כלכלי קשה של ארצו, שנפגעה בגלל הבצורת המתמשכת בתפוקת החשמל המבוססת במידה רבה על תחנות כוח הידרואלקטריות (למשל סכר קריבה) וירידה במחירי הנחושת בגלל הירידה בביקוש בסין. חלק גדול מתושבי המדינה חיים בעוני ומרוויחים בסביבות דולר ביום. באוקטובר 2015 הצהיר הנשיא לונגו על יום לאומי לתפילה למען מניעת נזקים נוספים לכלכלת המדינה. בבחירות לנשיאות בשנת 2021 הוא הפסיד ליריבו הוותיק האקאינדה היצ'ילמה. אדגר לונגו נשוי לאסתר והוא אב לשישה ילדים וסב לשמונה נכדים. הם משתייכים לכנסייה הרומית-קתולית. בתו, טסילה לונגו, היא חברת פרלמנט מטעם צ'אוואמה. Anthony Mukwit Against All Odds, Partridge Africa, 2017 מדיה וקבצים בנושא אדגר לונגו בוויקישיתוף אדגר לונגו, ברשת החברתית פייסבוק אדגר לונגו, ברשת החברתית אקס (טוויטר) כתבה של קסובה מולנגה ב-Zambia Daily,‏ 28 בינואר 2015 כתבה על ניצחונו בבחירות, בעיתון Lusaka Times,‏ 24 בינואר 2015 Climate Change Hits Hard in Zambia כתבה מאת נורימיצו אונישי, 12 באפריל 2016 כתבה באתר הטלוויזיה הרוסי RT נובוסטי, 18 באוקטובר 2015
בלייזר R93 טקטי

בלייזר R93 טקטי (שם באנגלית Blaser R93 Tactical) הוא רובה צלפים גרמני בריחי לשימושי צבא ומשטרה המבוסס על רובה הציד בלייזר R93 של החברה. הרובה מוצע במספר קליברים ויש לו שני דגמים עיקריים: Blaser LRS 2 שתוכנן בעיקר לצליפה ספורטיבית לטווחים רחוקים ו-Blaser Tactical 2 שנועד יותר לכוחות צבא ומשטרה. הרובה מעוצב באופן שונה לחלוטין מרובה הציד הקלאסי של החברה ונבנה כך שיהיה נוח ועמיד, ומתאים לשדה הקרב. אחד המאפיינים הייחודים של הרובה הוא בריח ישר ולא בריח מסתובב הנהוג ברובי הצלפים. תכנון ייחודי זה מאפשר ירי מהיר יותר. הרובה מדויק מאוד: הוא מקבץ מתחת ל-0.5 דקת קשת (MOA) ותוכנן אף למקבצים של 0.25 דקת קשת ומטה. גרמניה גרמניה: בשימוש משטרת גרמניה. הממלכה המאוחדת הממלכה המאוחדת: בשימוש מספר משטרות מקומיות כגון משטרת אייבון ומשטרת סומרסט. צרפת צרפת: בשימוש יחידות מיוחדות של משטרת צרפת ויחידת ההתערבות של משטרת פריז. אוסטרליה אוסטרליה: בשימוש כוחות ההגנה של אוסטרליה ויחידות המשטרה הטקטיות (הגרסה האוסטרלית ליחידות SWAT). ברזיל ברזיל: בשימוש הכוחות המיוחדים של המשטרה הפדרלית. פולין פולין: בשימוש משמר הגבול הפולני. בולגריה בולגריה: בשימוש הכוחות המיוחדים של צבא בולגריה. איסלנד איסלנד: בשימוש המשטרה. מלזיה מלזיה: בשימוש יחידות הלוחמה בטרור של חיל האוויר המלכותי המלזי. סלובניה סלובניה: בשימוש הכוחות המיוחדים של משטרת סלובניה. אוקראינה אוקראינה: בשימוש הכוחות המיוחדים של שירות הביטחון האוקראיני. מדיה וקבצים בנושא בלייזר R93 טקטי בוויקישיתוף Instruction manual (Eng, Fr and Ger) Blaser R93 Tactical באתר Sniper Central דיוק (יכולת הקביצה) של רובה נמדד בדקות קשת (MOA). מספר זה מייצג את הסטייה הזוויתית המרבית מנקודת הפגיעה וככל שהוא נמוך יותר כך הרובה מדויק יותר. לדוגמה: רובה צלפים בעל דיוק של 1 MOA מקבץ (יורה מספר קליעים אל עבר אותה מטרה) בפיזור של 3 ס"מ בירי למרחק 100 מטר (1.047 אינץ' בירי למרחק 100 יארד). ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
כנפן נטאלי

כנפן נטאלי (שם מדעי: Miniopterus natalensis) הוא מין עטלף ממשפחת הכנפניים המצוי באנגולה, בוטסואנה, הרפובליקה הדמוקרטית של קונגו, קניה, לסוטו, מלאווי, מוזמביק, נמיביה, ערב הסעודית, דרום אפריקה, סווזילנד, טנזניה, תימן, זמביה וזימבבואה. עטלף זה חי בסוואנות, בשיחים, במערות ובמדבריות. הוא מצוי בסכנה בשל הרס בית הגידול שלו. ניתן למצוא אותו במושבות של יותר מ-2,500 עטלפים. בעבר נחשב מין זה לתת מין של כנפן מצוי (Miniopterus schreibersii), אולם כיום הוא מסווג כמין נפרד. מבחינת המורפולוגיה שלו, וכן מבחינת תחום התפוצה שלו מין זה דומה מאוד למין Miniopterus fraterculus. מדיה וקבצים בנושא כנפן נטאלי בוויקישיתוף כנפן נטאלי, באתר ITIS (באנגלית) כנפן נטאלי, באתר NCBI (באנגלית) כנפן נטאלי, באתר GBIF (באנגלית) כנפן נטאלי באתר הרשימה האדומה של IUCN
יונדאי ix25

יונדאי ix25 נמכר גם כיונדאי כרתה הוא קרוסאובר עירוני המיוצר על ידי יונדאי מאז שנת 2015. הכרתה הוצג בשנת 2015 בתערוכת הרכב הבינלאומית של בייג'ינג. הרכב משווק בעיקר בסין ובהודו ומיועד להתחרות עם ניסאן ג'וק, רנו קפצ'ור ופיג'ו 2008. בינואר 2011 הציגה יונדאי בתערוכת הרכב של דטרויט את דגם הקונספט יונדאי קורב. הקורב יועד להתחרות בניסאן ג'וק, שזכה להצלחה רבה ויועד לעבור לייצור במהלך שנת 2013. באפריל 2014 הציגה החברה בתערוכת הרכב בשאנגחאי את דגם הקונספט ix25, דגם המבוסס כמעט כולו על דגם הקורב. ה-IX25 מבוסס על פלטפורמה של קיה סול ויועד למכירה רק ברחבי סין. הייצור הסדרתי החל במהלך חודש אוגוסט באותה שנה וחודשיים לאחר מכן החלה מכירת הרכבים לקהל הלקוחות. ביולי 2015 הוחל בייצור שיווק הדגם גם בהודו תחת השם כרתה. הדגם ההודי יוצר במפעל בעיר צ'נאי ונבדל בנפח המנוע מהדגם שנמכר בסין (1.4 ו-1.6 ליטר בדגמים המשווקים בהודו לעומת 1.6 ליטר ו-2.0 ליטר לדגמים המשווקים בסין). פחות מחמישה חודשים לאחר תחילת שיווק הכרתה, נמכרו למעלה מ-70,000 יחידות בהודו עצמה ועוד למעלה מ-15 אלף יחידות נמכרו ברחבי העולם. מדיה וקבצים בנושא יונדאי ix25 בוויקישיתוף אתר האינטרנט הרשמי של יונדאי ix25 יונדאי כרתה נחשף רשמית - הקרוסאובר העירוני של יונדאי, באתר קארטיוב, ‏30 ביוני 2015 ניר בן טובים, ניר בן-טובים‏, יונדאי חושפת את ה-IX25 קונספט, באתר וואלה, 22 באפריל 2014 רועי צוקרמן, יונדאי תציג רכב פנאי חדש, אוטו, 9 בינואר 2011 Hyundai ix25 hits the Chinese auto market, Carnewschina.com, 11 October 2014 Hyundai Creta Sale Crosses 70,000 Mark, Newindianexpress.com, 20 November 2015 ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
ולודז'ימייש סמולארק

ולודז'ימייש וויצ'ך סמולארק (בפולנית: Włodzimierz Wojciech Smolarek, נולד ב-16 ביולי 1957 ונפטר ב-7 במרץ 2012 באלכסנדר לודז' שבפולין) היה כדורגלן פולני ששיחק בעמדת החלוץ. לזכותו של סמולארק 60 הופעות במדי נבחרת פולין איתה השתתף במונדיאל 1982 ומונדיאל 1986. סמולארק נבחר בשנים 1984 ו-1986 ככדורגלן השנה בפולין. ולודז'ימייש סמולארק הוא אביו של אבי סמולארק, אף הוא כדורגלן מצליח. סמולארק החל בשנת 1976 את קריירת הבוגרים שלו בווידזב לודז' מליגת העל הפולנית, ולמעט אפיזודה קצרה בלגיה ורשה, שיחק בווידזב לודז' במשך כמעט עשור. בתקופה זו, בה שיתף פעולה בווידזב לודז' עם זביגנייב בונייק, זכה סמואלרק בשתי אליפויות, בשנים 1981 ו-1982, ובגביע אחד בשנת 1985. בשנת 1983 סייע לווידזב לודז' להגיע לחצי גמר גביע אירופה לאלופות, כאשר כבש שער ברבע הגמר מול ליברפול שהתברר בדיעבד כשער מכריע בסיכום שני המשחקים. לודז' הודחה בחצי הגמר על ידי יובנטוס. בשנת 1986 עזב סמולארק את ווידזב לודז', לאחר שהבקיע 61 שערי ליגה ב-181 הופעות, וחתם באיינטרכט פרנקפורט, מעבר שבשנת 1986 נחשב לחריג מאחר שסמולארק קיבל אישור לעבור את מסך הברזל. בעונתו השנייה בפרנקפורט, זכה סמולארק בגביע הגרמני, לאחר ניצחון 0–1 על בוכום בגמר, בו שיחק 90 דקות. סמולארק שיחק בסך הכל שתי עונות בפרנקפורט, בהן הבקיע 13 שערים ב-63 הופעות, ובשנת 1988 עבר לפיינורד ההולנדית, שם שיחק שתי עונות, ובשנת 1990 עבר לאוטרכט, שם שיחק שש עונות והבקיע 33 שערים ב-166 הופעות. בשנת 1996 פרש סמולארק ממשחק פעיל. סמולארק החל לשחק בנבחרת פולין בשנת 1980, במשחק ידידות מול נבחרת ארגנטינה, בו הפסידה פולין בתוצאה 2-1. הטורניר הגדול הראשון בו השתתף היה מונדיאל 1982, בו היה חלק משמעותי מהישג השיא של הכדורגל הפולני, המקום השלישי במונדיאל, לאחר הפסד 0–2 לנבחרת איטליה בחצי הגמר, וניצחון 2–3 על נבחרת צרפת במשחק על המקום השלישי. סמולארק כבש שער אחד במונדיאל זה, בניצחון 1–5 בשלב הבתים על נבחרת פרו. סמולארק השתתף עם נבחרת פולין גם במונדיאל 1986, בו כבש שער ניצחון בשלב הבתים מול נבחרת פורטוגל. סמולארק ופולין הודחו במונדיאל זה בשמינית הגמר מול נבחרת ברזיל, לאחר הפסד 0–4. סמולארק המשיך לשחק בנבחרת פולין עד לשנת 1992, וסיים את הקריירה הבינלאומית עם 60 הופעות ו-13 שערים. בשנת 2000 חזר סמולארק לפיינורד כמאמן נוער, תפקיד אותו ביצע במשך כמעט עשור. בשנת 2009 מונה סמולארק על ידי התאחדות הכדורגל הפולנית כאחראי על נבחרות הנוער. ב-7 במרץ 2012 נפטר סמולארק בעיר מגוריו אלכסנדר לודז' בגיל 54. עם וידזב לודז': אליפות ליגת העל הפולנית (2): 1980/81, 1981/82 הגביע הפולני: 1984/85 עם איינטרכט פרנקפורט: הגביע הגרמני: 1987/88 תארים אישיים: כדורגלן השנה בפולין (2): 1984, 1986. מדיה וקבצים בנושא ולודז'ימייש סמולארק בוויקישיתוף ולודז'ימייש סמולארק, באתר Transfermarkt ולודז'ימייש סמולארק, באתר Fussballdaten.de (בגרמנית) ולודז'ימייש סמולארק, באתר WorldFootball.net ולודז'ימייש סמולארק, באתר National Football Teams ולודז'ימייש סמולארק, באתר FootballDatabase.eu
לבנדובסקי

לבנדובסקי הוא שם משפחה. האם התכוונתם ל... לואי לבנדובסקי – חזן ומלחין יהודי-גרמני מאריוש לבנדובסקי – כדורגלן עבר פולני רוברט לבנדובסקי – כדורגלן פולני המשחק בברצלונה
אנדז'יי בונצול

אנדז'יי ברנרד בונצול (בפולנית: Andrzej Bernard Buncol, נולד ב-21 בספטמבר 1959 בגליביצה שבפולין) הוא כדורגלן עבר פולני ששיחק בעמדת הקשר בעיקר בלגיה ורשה, באייר לברקוזן, פורטונה דיסלדורף ונבחרת פולין, במדיה השתתף במונדיאל 1982 ומונדיאל 1986. בונצול החל את הקריירה בפיאסט גליביצה מליגת העל הפולנית, ואחר כך עבר ליריבתה, רוך חוז'וב. בשנת 1981 עבר למועדון הפאר הפולני לגיה ורשה. בונצול לא הצליח לזכות בתארים עם המועדון, אך סיים עמו פעמיים במקום השני בליגה הפולנית, בשנים 1985 ו-1986, והפך לשחקן מפתח במועדון. הצלחתו של בונצול בלגיה ורשה ובנבחרת פולין עוררה עניין בקבוצות מליגות בכירות יותר, ובשנת 1986 עזב את לגיה ורשה לאחר חמש עונות, בהן הבקיע 32 שערים ב-126 הופעות, וחתם בשורות העולה החדשה לליגת הבונדסליגה, פ.צ. הומבורג, ביחד עם חברו לנבחרת פולין, רומן ווייצ'יצקי. בונצול שיחק עונה אחת בהומבורג והבקיע חמישה שערים, אך הקבוצה נאבקה בתחתית, וניצלה רק במבחני הירידה מול פ.צ. סנט פאולי. בתום עונה זו עזב בונצול את הומבורג וחתם בבאייר לברקוזן, והפך לשחקן מפתח בקבוצה. בעונת 1987/88 היה בונצול חלק חשוב בזכייתה של באייר לברקוזן בגביע אופ"א, לאחר ניצחון במפגש כפול על אספניול, כאשר אספניול ניצחה 3-0 במשחק הראשון, ולברקוזן ניצחה בתוצאה זהה בגומלין ולאחר מכן בבעיטות הכרעה. בונצול שיחק את מלוא הדקות במשחקים אלה. עונת 1989/90 הייתה עונת שיא בבונדסליגה עבור בונצול, שהבקיע בעונה זו שישה שערים, והקבוצה סיימה במקום החמישי. בקיץ 1992 עזב בונצול את באייר לברקוזן, לאחר חמש עונות בהן הבקיע 14 שערי ליגה ב-123 הופעות, ומצא אתגר חדש בליגת הבונדסליגה השנייה כאשר חתם בפורטונה דיסלדורף, במטרה להעפיל עם הקבוצה לבונדסליגה. בעונה הראשונה של בונצול בדיסלדורף, 1992/93, הקבוצה כמעט ונשרה לליגה השלישית, אך ניצלה לבסוף. בעונת 1994/95 פורטונה דיסלדורף הצליחה להעפיל אל הבונדסליגה, כשבונצול היה חלק חשוב מהצלחה זו. בעונת החזרה של פורטונה דיסלדורף לבונדסליגה, 1995/96, בונצול היה חלק חשוב מאוד מהישארות הקבוצה בליגה. בעונת 1996/97 בונצול מיעט מאוד לשחק, והקבוצה נשרה בחזרה לבונדסליגה השנייה. בתום עונה זו, פרש בונצול ממשחק פעיל, לאחר חמש עונות בפורטונה דיסלדורף, בהן הבקיע 16 שערי ליגה ב-119 הופעות. . בונצול החל לשחק בנבחרת פולין בשנת 1980, ובמונדיאל 1982 היה חלק משמעותי בטורניר המוצלח ביותר בתולדות הכדורגל הפולני, כאשר סייע לנבחרת לסיים במקום השלישי, לאחר הפסד 2-0 בחצי הגמר לנבחרת איטליה, וניצחון 3-2 במשחק על המקום השלישי מול נבחרת צרפת. בטורניר זה, כבש בונצול שער בניצחון 5-1 על נבחרת פרו בשלב הבתים הראשון. בונצול השתתף עם נבחרת פולין גם במונדיאל 1986, בו הודחה פולין בשמינית הגמר לאחר הפסד 4-0 לנבחרת ברזיל. לאחר טורניר זה, בונצול לא שיחק עוד בנבחרת. אנדז'יי בונצול, באתר Transfermarkt אנדז'יי בונצול, באתר Fussballdaten.de (בגרמנית) אנדז'יי בונצול, באתר WorldFootball.net אנדז'יי בונצול, באתר National Football Teams אנדז'יי בונצול, באתר FootballDatabase.eu פרופיל המאמן, באתר Transfermarkt
אובות

המונח "אובות" מפנה לכאן. לערך העוסק ביישוב בערבה, ראו עיר אובות. אֹבֹת הוא אתר מקראי, אחת התחנות בנדודי בני ישראל במדבר במסעם לארץ ישראל. שמה מופיעה בספר במדבר. בני ישראל עצרו באובות בדרכם מפונון והמשיכו בדרכם לעיי העברים. הטענה הרווחת היא שאובות הן נאדות מים וזאת לפי הכתוב בספר איוב. לכן, ייתכן שהכוונה היא למעיין, שממנו היו רגילים למלא את הנאדות במים. יש הסוברים כי מקור השם אובות הוא במילה אויבים.[דרוש מקור] סברה אחרת מקשרת לשונית את השם אובות לפולחן המתים והאוב שהיה נפוץ בקרב המואבים. פולחנם התרכז בעבודת בעל פעור באזור המזרחי של ים המלח. לגבי זיהוי מקומו של אובות, נחלקו החוקרים. לפי וצנשטיין, אובות היא אל-ויבה. זאת על אף שאל-ויבה נמצאת מערבית לפונון, ובניגוד לכיוון ההתקדמות של בני ישראל שנעו שלב זה במסעם בכיוון צפון. רייט הציע שמדובר באל-חֻצֻב, צפון מערבית לפונון. עם זאת, לפי הצעת ליונשטם בצו המיסים של באר שבע, מוזכר יישוב אחרי תמר שעשוי להיות אובות, ואם אכן כך אזי אובות אמורה להיות צפון-מזרחית לפונון ודרומית לנחל זרד. פרס מזהה את אובות עם אל-עינה במואב, צפונה מנחל זרד, בדרך המלך. זיהוי זה העלה מספר התנגדויות הקשורות לכך שמעבר נחל זרד נוח מאוד להגנה ובאזור התגלה גם מבצר מתקופת הברזל כך שלא מסתבר שבני ישראל עברו בדרך המלך את גבול מואב אלא הקיפו את מואב ממזרח. ספר במדבר, פרק כ"א, פסוקים י'–י"א ספר איוב, פרק ל"ב, פסוק י"ט. עמנואל הראובני, לקסיקון ארץ ישראל, תל אביב, משרד החינוך, 2010, עמ' 756 Karel van der Toorn, Bob Becking, Pieter Willem van der Horst, Dictionary of Deities and Demons in the Bible, page 147, Article: baal peor. שמואל אפריים ליונשטם, אנציקלופדיה מקראית: אוצר הידיעות של המקרא ותקופתו, כרך א', ירושלים, מוסד ביאליק, 1950, עמ' 69.
קהלתה

קְהֵלָתָה, אתר מקראי, מתחנות ישראל בנדודיהם במדבר. בני ישראל חנו בקהלתה בדרכם מריסה ומשם המשיכו להר שפר. שמו של האתר מופיע בספר במדבר, פרק ל"ג, פסוק כ"ב. שמה של קהלתה נעדר מרשימות תחנות המסע לארץ ישראל ממצרים המופיעות בשמות. יש הטוענים כי קהלתה היא מקהלות, אחת התחנות המוזכרת בבמדבר, ל"ג, כ"ה–כ"ו, וזאת לפי שבתרגום השבעים ובתרגום המיוחס ליונתן מופיע השם מקהלת גם עבור תחנה זו. נראה כי השם קהלתה מובנו התכנסות. לפי התרגום המיוחס ליונתן, שמה של התחנה ניתן לה כי שם אירע מעשה קורח שנקהל על משה ואהרן. ספר שמות, פרק י"ב, פסוק י"ט צבי קארל, תרגום השבעים לתורה, ירושלים, קרית ספר, 1979, עמ' 192. אנציקלופדיה מקראית: אוצר הידיעות של המקרא ותקופתו, כרך ז', ירושלים, מוסד ביאליק, 1950, עמ' 83.
שכונת שמשון

שכונת שמשון, או בשמה הקודם "עתיקות", הוקמה בשנת 1957 בדרום-מערב אשקלון בקרבת החפירות הארכאולוגיות של העיר הפלשתית הקדומה. בתחילה השכונה חולקה לרבעים עתיקות ב, עתיקות ג, עתיקות ד. בשנות 60-50 השכונה קלטה בעיקר עולים ממדינות ערב. והשינוי הדמוגרפי העיקרי הגיע בשנות ה-90 אחרי העלייה הגדולה ממדינות חבר העמים ואתיופיה. כיום השכונה היא הגדולה באשקלון ומאכלסת כ-35% מתושבי העיר. מתגוררים בה כ-40 אלף תושבים. חוף שמשון - חוף הרחצה הדרומי של העיר הגן הלאומי אשקלון - אתר העתיקות ו"הפארק" לבילוי ונופש אמפיתיאטרון מודרני ובו 10,000 מקומות ישיבה לאירועי תרבות אמיתי גזית, אל תתחדשו, באתר כלכליסט, 20 ביולי 2016